
Innhold etter vanskelighetsgrad



Q: Spørsmål tilrettelagt for nysgjerrige barn og ungdom

Dyr og planter

Hvor i all verden?

Lett blanding #1

Lett blanding #2

Mat og drikke #3

Jul #1

Lett blanding #3

Musikk #5

Film #4 – Disney-filmer

Lett blanding #4

QQ: For alle, med noen utfordrende spørsmål

Allmennquiz #1

Allmennquiz #2

Musikk #1

Mat og drikke #1

Organisasjoner

Natur #1

Religion, mytologi og legender #1

Allmennquiz #4

Finkultur #1

Musikk #3

Allmennquiz #5

Geografi #1

Ord, språk og ordspråk #1 – Hvilken skrivemåte er riktig?

Natur #2

Allmennquiz #6

TV #1

Sport #2

Menneske og medisin #1

Allmennquiz #7

Historie #4

Jul #2

Allmennquiz #8

Brettspill og dataspill #1

TV #2

Allmennquiz #9

Mote og livsstil #1

Geografi #4 – Kartnerding #1

Historie #9 – Historie i tall

Dyr med egennavn

Historie #7

Film #2 – Slakt

Allmennquiz #13

Allmennquiz #14

Geografi #7

Sport #5

Historie #8

Allmennquiz #15

Geografi #8

Allmennquiz #16

Vitenskap og teknologi #2

Allmennquiz #17

Allmennquiz #18 – Ja eller nei?

Musikk #6 – Sanger og album med steder i navnet

Allmennquiz #20

QQQ: For alle som liker en mer utfordrende spørrelek

Historie #1

Historie #2 – I hvilket år skjedde disse tingene?

Historie #3

Musikk #4

Mat og drikke #2

Geografi #2 – Flagg

Film #1

Sport #3

Geografi #3

Sport #7

Litteratur #3 – Tegneserier

Historie #6

Litteratur #4 – Ibsenkarakterer

Natur #3

Allmennquiz #10

Religion, mytologi og legender #2

Design og arkitektur #2

Vitenskap og teknologi #3

Allmennquiz #11

Geografi #5 – Kartnerding #2

TV #3

TV #4

Film #3

Hvem tipper nærmest? #2

Allmennquiz #19 – Laget av Ada (15)

QQQQ: For alle som liker å teste ut eksperten i seg

Musikk #2

Allmennquiz #3 – flere svar

Litteratur #1

Sport #1

Vitenskap og teknologi #1

Litteratur #2

Sport #4

Historie #5

Design og arkitektur #1

De tre første på listen #1

Finkultur #2

Hvem tipper nærmest? #1

Finkultur #3

Brettspill og dataspill #2

Allmennquiz #12

Geografi #6 – Kartnerding #3

Litteratur #5

Mote og livsstil #2

Sport #6

Filosofi og samfunn

Geografi #9


Innledning



Quiz kan nytes når som helst og hvor som helst. Og tid og anledning håper jeg dere har i jula, etter å ha bakt sju sorter, stekt ribba, vaska golvet, hengt opp fugleband og børi ved. Quizboka du nå holder i hånden, inneholder 1000 spørsmål og svar fordelt på 100 ulike kategorier, så forhåpentligvis er det mye for noen hver her.

Som et lite hjelpemiddel er alle kategoriene utstyrt med en vanskelighetsgrad, men disse bør ikke leses for bokstavelig. Alt avhenger av interesse, og det er heller ikke slik at vanskelighetsgrad 4 inneholder kun vanskelige spørsmål og vanskelighetsgrad 1 kun lette spørsmål.

Kategorier utstyrt med én Q er ment for de yngre, men det kan være stor forskjell på interessene og kunnskapene i aldersspennet åtte til seksten år. Så en del av spørsmålene i denne kategorien vil nok enten være vanskelige for de aller yngste eller enkle for de eldste. De øvrige kategoriene er i stigende grad ment for de voksne, men mye kan være interessant for ungdommen i huset også!

Vanskelighetsgrader

Q: Spørsmål tilrettelagt for nysgjerrige barn og ungdom

QQ: For alle, med noen utfordrende spørsmål

QQQ: For alle som liker en mer utfordrende spørrelek

QQQQ: For alle som liker å teste ut eksperten i seg

Kort om retteregler

Den som leser opp spørsmålene og vurderer svarene mot fasiten, er quizmaster. En god quizmaster bør være raus, men konsekvent. I tillegg bør hun selvsagt se an «publikummet». Quiz skal jo være gøy, men hva som er gøy, varierer fra person til person og gruppe til gruppe. Når det gjelder å godkjenne svar, eller gi mer hint enn det som står i spørsmålet, bør man være snillere med de yngste enn med de mer konkurranselystne i familien. Men man må være konsekvent innenfor hver av disse gruppene, hvis ikke kan det bli dårlig stemning!

I tillegg er det en del regler som er ganske gjengs i quiz-sammenheng: Med mindre det spørres om noe annet, holder det med etternavn på personer, eventuelt et kunstnernavn hvis det er dette personen er mest kjent under. For kongelige og lignende må man svare med kongenavn og i tillegg regentnummer, kallenavn eller etternavn. Som eksempel skal altså Olav den hellige, Olav Digre, Olav 2. eller Olav Haraldsson alle godkjennes for hvilken konge som falt på Stiklestad i 1030, men ikke bare kong Olav. For svar hvor ordet er på et språk som er svært fremmed for oss, eller bare et langt og kronglete ord, bør også quizmaster utvise en god dose raushet. Selv om du selvsagt vet at det største, kjente proteinet i menneskekroppen er titin, men velger å svare med det 189 819 bokstaver lange tekniske navnet, blir det for strengt å kreve at du uttaler eller staver langversjonen 100 prosent korrekt. Husk at quiz er en kunnskapskonkurranse og ikke en stave- eller uttalekonkurranse!

Litt om land: Hva som regnes som et selvstendig land, er ikke enhetlig definert og har selvsagt sterke politiske implikasjoner. Men i denne boka vil landene det spørres etter være disse 199: FNs 193 medlemsland, de to observatørstatene til FN, Vatikanstaten og Palestina, samt Taiwan, Kosovo, Niue og Cook Islands. Det er også andre land som er de facto selvstendige, men antallet FN-medlemmer som anerkjenner disse er ingen eller få, og da ofte av geopolitisk egeninteresse. Hvis svaret er et av disse «anerkjent-av-få landene», vil det komme fram av spørsmålet.

Når det gjelder Storbritannia, er Storbritannia landet, mens England, Wales, Skottland og Nord-Irland er ikke-suverene deler av Storbritannia, på norsk omtalt som riksdeler. Allikevel omtales disse ofte som land i gitte sammenhenger, kanskje særlig i lagidretter, hvor de tradisjonelt har stilt med egne landslag.

Men hvordan dere velger å gjøre dette, er selvsagt helt opp til dere – bare husk at raus, men konsekvent dømming aldri blir feil!

God jul og god quiz!

Jarle Enerud

NB! Tilbakemeldinger og ønsker mottas med glede og kan sendes forlaget.


Allmennquiz #1



1. Ved filmfestivalen i hvilken by deles Gullpalmen ut?

2. Hvem skrev diktet «Kulturuke» i 1969?

3. Flere norske byer har hatt trolleybusslinjer, men hvilken by er nå den eneste med trolleybuss, altså busser som henter strøm fra ledninger over veibanen? Trolleybussen i denne byen er vedtatt nedlagt innen 2030.

4. Hvilken norsk kommune har flest medlemmer av Sametingets valgmanntall?

5. I Elsa Beskows historier om tre tanter og onkel Blå, hvilke fargenavn har de tre tantene?

6. Hvem var første keiser i Romerriket?

7. Nevn én av de to medprogramlederne til Øyvind Loven i Radio Norges Morgenklubben med Loven & Co. De to har vært med siden 2009 og 2016.

8. I hvilket land ble skismøringsprodusenten Swix grunnlagt?

9. I hvilket land deles Elefantordenen ut?

10. Hva het musikkfestivalen i Kristiansund som ble arrangert årlig fra 2000 til 2024? Navnet tok det fra et kallenavn på bydelen Innlandet, som også er navnet på den største øya i Fransk Polynesia.



Svar: Allmennquiz #1

1. Cannes

2. Jan Erik Vold

3. Bergen

4. Tromsø

5. Tante Grønn, tante Brun og tante Fiolett (I den svenske originalen heter de tant Grön, tant Brun og tant Gredelin.)

6. Augustus

7. Geir Schau og Kim Dahl

8. Sverige (i 1946, men flyttet til Norge i 1964 og er norskeid fra 1978)

9. Danmark

10. Tahitifestivalen

OPS/image/logo.jpg
* Gyldendal





OPS/image/cover.jpg
( N A ~ 5 7 A \ ﬂﬁ"‘[;n \\\
\ \‘ 73 /. N Y . ‘
/‘ k 7 >w‘§/ ’4

JARLE ENERUD

1000 SPPRSMAL =
OM MUSIKK, SPORT, FILM, GEOGRAFI,
1 HISTORIE 0G MYE MER

\S\\V'V/ 7
AN\ 74

y A
\\ ),
7 A& cyidendal ZAN P4 N\ "7”5
P it cleeiel) )ﬁ 11 v ~ ’
QA 7. A A b .
» ?'. - A& 7Nt/ /14

i





